Links of London - 925 Silver Bracelet - 61.90 Gram's ! - Catawiki
Links of London - 925 Silver Bracelet - 61.90 Gram's !
94,5% 212 beoordelingen
€ 151 Bieder 1338
€ 141 Bieder 5461
€ 131 Bieder 0540
€ 121 Bieder 5461
€ 111 Bieder 6363
€ 101 Bieder 3766
€ 96 Bieder 9217
Links of London zware heren armband - Past om een pols tot 20cm.
Links Of London - Heren Armband,
Dit is een erg mooie *Links of London 925 Armband* voor heren.
Wordt verstuurd met DHL Express.
hansdrp 10 april 2018
Samuelvandewal 28 maart 2018
gui42210 22 februari 2018
Kaysersberg 9 februari 2018 Ordes vir die gewone mense - Maroela Media
‘n Toekenning vir die gewone mense. Foto: HarryLustig/Pixabay.com
Ek het die president vergewe. Miskien was daar seinprobleme toe hulle my probeer bel het. Dalk het my uitnodigingskaartjie in Siberië beland. Ek verstaan. Hulle hoef egter nie wakker te lê van selfverwyt nie, want ek het reeds ŉ onthou-nou (reminder) op my slimfoon gestel vir 2017 wanneer die volgende nasionale ordes uitgedeel word. Hierdie ordes is die land se hoogste eerbewyse wat deur die president toegeken word aan persone wat betekenisvolle bydrae gelewer het op die terreine van vryheid, voorspoed en demokrasie.
En wraggies, meneer die president, ek probeer. Party dae verdien ŉ mens eervolle vermelding net omdat jy uit die bed opstaan as jy eerder met ŉ laventellappie op jou voorkop in stilte wil bly lê. Sulke dae is dit prysenswaardig as jy onthou om in één rit brood, melk én jou bloedjies by die skool te kry.
Gewone mense hoort soms op verhoë, maar hulle verbleik op die agtergrond. Geen handeklapgeleenthede vir hulle nie.
Mense soos enkelma’s wat lang ure moet werk omdat hulle alleen vir hul kinders moet sorg, is onsigbaar.
Geduldige onderwysers wat daagliks probeer om basiese vaardighede aan verstandelik gestremde kinders te leer in die soms vergeefse hoop dat daardie kind iets daarmee sal kan doen, verdien spesiale toekennings. En waar is die eer aan onderwysers by arm skole wat ŉ ewigbrandende vlam van hoop en menswaardigheid in en kind se hart aansteek?
Dek ook asseblief deftige tafels met die koningin se eetgerei vir:
moeë, oorwerkte en onderbetaalde welsyn- en gemeenskapswerkers wat ŉ verbete stryd teen allerhande sosiale gruwels voer, met te min hande, tyd en geld om in al die nood te voorsien;
die goedhartiges wat altyd iets uit die karige voorraad in hul eie kruik vind om vir die weduwees en die wese uit te deel;
ŉ ma wat ŉ kind in die dood se arms moes oorgee – en haar geloof wankel nie; inteendeel, dit raak sterker;
die vrou wat mishandel word, maar tog glimlaggend voorgee dat alles piekfyn is – ter wille van haar kinders;
Mense wat, ten spyte van hul eie ellende, ander só kan bemoedig dat jy nederig dankbaar is vir jou eie pakkie probleme;
mense wat flatervrye pannekoeke kan bak (ŉ blink kroon hier, asseblief);
eerbare mense wat hard werk, maar die begroting kan net nooit al die gate toestop nie en tog bly hulle hoop op die utopiese “volgende-maand-sal-dit-beter-gaan” – en dan tref nóg ŉ ramp hulle;
mense wat noodgedwonge hul drome moes liasseer onder “saak gesluit” en die beste maak van omstandighede;
mense wat kalm bly in die verkeer wanneer ander die pad gebruik om die grense van padreëls en jou ordentlikheid te beproef;
ouers wat vir ŉ kind net die beste gegee het, met kanse en geleenthede waarvan sommiges net droom, en dan raak daardie kind die pad byster;
vroue wat op middeljarige leeftyd 20 kilogram verloor terwyl hulle so tussendeur man en kinders gelukkig, versorg, gevoed, geliefd en tevrede hou – én wat in dié proses die meeste van haar varkies bymekaar hou;
enigeen wat deur afstandsonderrig ŉ kwalifikasie probeer behaal;
elkeen met sy of haar rantsoen van raaisels en rillers. Jy is nie alleen nie. En ja, jy verdien ŉ medalje. Kyk ŉ bietjie langer in jou vriend, kollega, vyand en naaste se oë en jy sien dalk ŉ weerkaatsing van jou eie seer. Partykeer moet ŉ mens net vir iemand sê: “Ek sien waardeur jy gaan. Jy is oukei.”
Ek stuur vir jou ook een.
Petrus Oppiwater · 3 jare gelede
Ja sien, geen kommentaar, want die wat dit verdien, is heeltemal te besig om selfs te lees of te besef wat hul eintlik toekom!
Groot ekskuus, maar wat is die punt van hierdie storie? Dis net n doellose “rambling”. Alles is waar, maar dis nou maar die lewe. Niemand kry n toekenning daarvoor nie.